കുടുംബശ്രീ ഇലക്ട്രോണിക്സ് ഉപകരണ നിര്മാണ വിപണനരംഗത്തേക്ക് കൊടുവള്ളി: സ്വയം പര്യാപ്തത കൈവരിച്ച് കൊടുവള്ളി നഗരസഭയിലെ കുടുംബശ്രീ യൂനിറ്റ് ഇലക്ട്രോണിക്സ് ഉപകരണ നിര്മാണ വിപണന രംഗത്തേക്ക് ചുവടുവെക്കുന്നു. മാനിപുരം 10ാം ഡിവിഷനിലെ വാനില അയല്ക്കൂട്ടത്തിലെ കുടുംബശ്രീ യൂനിറ്റാണ്പുതിയസംരംഭത്തിന് തുടക്കം കുറിക്കുന്നത്. വിരാഗോ ടെക് എന്ന ബ്രാന്ഡ്പേരില് ഇലക്ട്രോണിക് ഉപകരണങ്ങളുടെ നിര്മാണവും വിതരണവുമാണ് ആരംഭിക്കുന്നത്.ആദ്യഘട്ടത്തില് സി.സി ടി.വി കാമറയുടെ അസംബ്ലിങ് യൂനിറ്റാണ് പ്രവര്ത്തിച്ചു തുടങ്ങുന്നത്. നിലവില് വിപണിയിലുള്ള സി.സി ടി.വി കാമറകളോട് കിടപിടിക്കുന്ന മികച്ച ഗുണനിലവാരമുള്ള കാമറയാണ് ഇവിടെനിന്നും നിര്മിക്കുന്നത്. സി.സി ടി.വി രണ്ട്, എം.പി. മൂന്ന്, നാല്, അഞ്ച് കാമറകള്, ഫിക്സഡ് ലെന്സ്, വേരി ഫോക്കല് ലെന്സ്, മോട്ടര് റെയ്സ് ലെന്സ് ഉപയോഗിച്ചുള്ള അത്യാധുനിക കാമറകളും നിര്മിക്കുന്നുണ്ട്. നിലവിലുള്ള കമ്ബനികള്ക്കും സ്റ്റാര്ട്ടപ്പുകള്ക്കും വേണ്ടി അവരുടെ ബ്രാന്ഡില്തന്നെ യൂനിറ്റില്നിന്നും കാമറകള് നിര്മിച്ചു നല്കും. എല്ലാ ആക്സസറീസും മൊത്ത വിലയ്ക്ക് നല്കുകയും ചെയ്യും. സാധരണ രീതിയിലുള്ള കുടുംബശ്രീ സംരംഭങ്ങളില്നിന്നും വിഭിന്നമായിട്ടുള്ള സംരംഭമാണിതെന്നും വീട്ടില്നിന്ന് നിര്മിക്കുന്ന സംവിധാനമായതിനാല് ഇപ്പോള് ലഭ്യമായ മാര്ക്കറ്റ് വിലയില്നിന്നും കുറഞ്ഞ വിലയ്ക്ക് വില്പന നടത്താന് കഴിയുമെന്നും സംരംഭകര് വാര്ത്തസമ്മേളനത്തില് പറഞ്ഞു. നിര്മാണ യൂനിറ്റിെന്റ ഉദ്ഘടനം നവംബര് എട്ടിന് രാവിലെ 10നു നടക്കും. വാര്ത്തസമ്മേളനത്തില് കൊടുവള്ളി നഗരസഭ എ.ഡി.എസ് ചെയര്പേഴ്സണ് വിമല, സി.ഡി.എസ് അംഗം ആയിഷ, വാനില കുടുംബശ്രീ സെക്രട്ടറ ശമീന, സി.സി ടി.വി അസംബ്ലിങ് സൂപ്പര്വൈസര് അന എന്നിവര് പങ്കെടുത്തു.